Ego Odo, dux Burgundię, notum facio presentibus et futuris quod Matheus, miles, dominus de Testis, dedit ecclesię Beatę Marię de Castellione et canonicis ibidem Deo servientibus in perpetuum et in elemosinam, pro remedio animę suę, et pro procuratione canonicorum ipsorum in anniversario ipsius M. annuatim persolvenda, decem et octo denarios quos ab ipsis canonicis censuales recipiebat pro manso in quo sita est grangia ipsorum canonicorum apud Colomarium, quod tenuerat prius Henricus Garriaus, et mansum quod est in capite vici, qui dicitur Lestrée, quod Theobaldus, cognomento clericus, tenebat ab ipso M. censuale pro uno bicheto avenę. Dedit eidem ecclesię omnem terram quam habebat idem M. in finagio de Colomario, exceptis mansis et pertinentiis eorum. Concessit quoque predictę ecclesię quemdam hominem nomine Arnulphum de Cormoillum, et quoddam mansum in finagio de Jovence, et usuarium in toto eodem finagio ad omnimodum opus ecclesię Castellionis. Dedit et sepedicte ecclesię usuarium pasturę in tote finagio de Poiz ad omne genus animalium grangię ipsorum canonicorum quę sita est in Colomario, usuarium in mortuo bosco de Chasnetis de Poiz ad omnimodum opus grangię predictę. Determinatum est autem mortuum boscum esse omne genus ligni tam viride quam siccum, exceptis quercuibus et falgis viridibus. Ascensuit preterea pretaxatę ecclesię pratum quod dicitur Soud, quod antiquitus tenuerat villicus de Poiz pro uno tantum bicheto avenę a festo sancti Remigii usque ad quadragesimam semel persolvendo. Hec omnia a predicto M. in perpetuum et in elemosinam ecclesię Castellionis concessa laudaverunt Adelina, uxor ipsius, et Haiglentina, quam unicam tempore donationis hujus habebat filiam. Promisit quoque tociens nominatus M. de omnibus his se garantiam portaturum, et heredes ejus post decessum suum. Acta sunt hec anno incarnati Verbi Dei M°C°XC°VI.